Άγιος Γερμανός Φλώρινας

Ο Άγιος Γερμανός είναι ορεινό χωριό της Περιφερειακής Ενότητας Φλώρινας στην Μακεδονία. Βρίσκεται πάνω σχεδόν στα σύνορα Ελλάδας - Δημοκρατίας της Βόρειας Μακεδονίας, πάνω από την λίμνη μεγάλη Πρέσπα και σε υψόμετρο 1.040 μέτρων. Ο Άγιος Γερμανός ανήκει στον δήμο Πρεσπών και ο πληθυσμός του σύμφωνα με την απογραφή του 2011 είναι 182 κάτοικοι. 

 Ιστορία 
Ο Άγιος Γερμανός αποτελούσε το κεφαλοχώρι της περιοχής των Πρεσπών και γνώριζε μεγάλη ακμή κατά το παρελθόν. Η ονομασία του χωριού οφείλεται στον ομώνυμο βυζαντινό ναό του 10ου αιώνα, και είναι αφιερωμένος στον ομώνυμο άγιο και Πατριάρχη Κωνσταντινουπόλεως. Είναι ένας εγγεγραμμένος σταυροειδής ναός με τρούλο που διασώζει τοιχογραφίες του 11ου, του 13ου και του 18ου αιώνα. Διατηρήθηκε καθ' όλη τη διάρκεια της Τουρκοκρατίας, με τον παρεφθαρμένο τύπο "Γέρμαν", ενώ το 1926 καθιερώθηκε η ονομασία Άγιος Γερμανός. Η ύπαρξη του χωριού πιθανολογείται από τις αρχές του 10ου αιώνα, όποτε ανεγέρθηκε και ο ομώνυμος ναός. Σημαντικοί Μακεδονομάχοι του χωριού, ήταν ο Αλέξιος Αλεξούδης,Επετηρίς Παλαιών Αγωνιστών, α.α.70 ο Ιωάννης Δαμούλης,Ημερολόγιο Καούδη, σελ.44 ο Νικόλαος Κουτσούκης,Επετηρίς Παλαιών Αγωνιστών, α.α.1832 ο οπλαρχηγός Στέργιος Μίσιος,Επετηρίς Παλαιών Αγωνιστών, α.α.2383 ο Κωνσταντίνος ΝάιδοςΗμερολόγιο Καούδη, σελ.39-42 και η Ελένη Χατζοπούλου (1896 - 1976)Αρχείο Διεύθυνσης Εφέδρων Πολεμιστών, Αγωνιστών, Θυμάτων και ΑναπήρωνΑρχείο Μακεδονικού Αγώνα αγωνίστηκαν για την υπεράσπιση του Ελληνισμού της περιοχής απέναντι στους Βούλγαρους κομιτατζήδες και την Οθωμανική αυθαιρεσία."Αφανείς, Γηγενείς Μακεδονομάχοι, επιστημονική επιμέλεια: Ιωάννης Σ. Κολιόπουλος, Εταιρεία Μακεδονικών Σπουδών, εκδόσεις University Studio Press, 2008  


Σήμερα το χωριό αξιοποιείται τουριστικά εκμεταλλευόμενο την τουριστική κίνηση προς τον εθνικό δρυμό των Πρεσπών. Πορεία του πληθυσμού:Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2
Έτος1928194019611971198119912001Πληθ.1.6222.177689478237267231

 Προσωπικότητες 
 Αλεξίου Αλέξιος. Μακεδονομάχος πράκτορας Β' τάξης.
 Δαμούλης Ιωάννης (- Σεπτέμβριος 1904). Προύχων του χωριού. Δολοφονήθηκε από κομιτατζήδες. 
 Κουτσούκης Νικόλαος. Μακεδονομάχος πράκτορας Β' τάξης.
 Μίσιος Στέργιος . Μακεδονομάχος πράκτορας Α' τάξης.
 Νάιδος Κωνσταντίνος. Αγροφύλακας. Μακεδονομάχος οδηγός σωμάτων.
 Χατζοπούλου Ελένη. Μακεδονομάχος πράκτορας Β' τάξης. Περιέθαλπε διωκόμενους αντάρτες. Σύζυγος του οπλαρχηγού Λάζαρου Κύρου. 

 Εξωτερικοί σύνδεσμοι 
 Άγιος Γερμανός Πρεσπών Φλώρινας
 Άγιος Γερμανός Φλώρινας: 'Ολα είναι Πρέσπες
 Άγιος Γερμανός: Το ομορφότερο χωριό των Πρεσπών

 Παραπομπές 

 Πηγές 

 Κολιόπουλος Ι. Σ. (επιστ. εποπτεία), Μιχαηλίδης Ι. Δ. – Παπανικολάου Κων. Σ. (επιμ.) (2008). Αφανείς Γηγενείς Μακεδονομάχοι (1903-1913), Θεσσαλονίκη, Ε.Μ.Σ. – University Studio Press. ISBN 978-960-12172-4-6

Κατηγορία:Χωριά της περιφερειακής ενότητας Φλώρινας
Κατηγορία:Δήμος Πρεσπών